Priekšlikums Padomes regula, ar kuru groza Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem /* COM/2008/0247 galīgā redakcija - CNS 2008/0088 */





[pic] | EIROPAS KOPIENU KOMISIJA | Briselē, 8.5.2008 COM(2008) 247, galīgā redakcija 2008/0088 (CNS) Priekšlikums PADOMES REGULA, ar kuru groza Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (iesniegusi Komisija) PASKAIDROJUMA RAKSTS 1. Priekšlikuma konteksts - Priekšlikuma pamatojums un mērķi Ar Padomes Regulas (EK) Nr. 1782/2003 138. pantu ir noteikts, ka, lai lauksaimnieks varētu pretendēt uz tiešajiem maksājumiem, dzīvniekam ir jābūt identificētam un reģistrētam saskaņā ar Regulu (EK) Nr. 1760/2000. Saskaņā ar 7. panta 1. punkta otro ievilkumu Regulā (EK) Nr. 1760/2000 katrs dzīvnieku turētājs ziņo kompetentajai iestādei par jebkuru dzīvnieku pārvietošanu uz lauku saimniecību un no tās, kā arī par visiem dzīvnieku piedzimšanas un nāves gadījumiem lauku saimniecībā, paziņojot šo notikumu datumus dalībvalsts noteiktajā triju līdz septiņu dienu laikposmā no attiecīgā notikuma. Priekšlikuma nolūks ir, veicot grozījumus Regulas (EK) Nr. 1782/2003 138. pantā, precizēt saistību jomu attiecībā uz dzīvnieku identificēšanu un reģistrēšanu, lai piešķirtu maksājumus par liellopu un teļa gaļu. Saskaņā ar ierosināto grozījumu jāuzskata, ka par dzīvnieku var pretendēt uz maksājumu, ja vēlākais dzīvnieka turēšanas perioda sākumā ir izpildītas ziņošanas saistības, kas noteiktas Regulas (EK) Nr. 1760/2000 7. panta 1. punkta otrajā ievilkumā. Šis grozījums attiecas vienīgi uz to, lai noteiktu tiesības saņemt maksājumus. Šis grozījums neiespaido dzīvnieku izsekojamību, jo lauksaimniekiem arī turpmāk būs jāievēro visas identifikācijas un reģistrācijas prasības, kas noteiktas Regulā (EK) Nr. 1760/2000. Tā kā atsauces periods, kas noteikts attiecībā uz šo maksājumu pārvaldību, ir kalendārais gads, šim grozījumam jāstājas spēkā 2008. gada 1. janvārī, lai to varētu piemērot visiem attiecīgajiem maksājumiem visā 2008. kalendārajā gadā. - Vispārīgais konteksts Regulas (EK) Nr. 1782/2003 68. pantā paredzēts, ka, gadījumā, kad tiek veikti maksājumi par liellopu un teļa gaļu, dalībvalstis veic papildmaksājumus lauksaimniekiem saskaņā ar nosacījumiem, kas paredzēti minētās regulas IV sadaļas 12. nodaļā. Regulas (EK) Nr. 1782/2003 138. pantā paredzēts, ka, lai saskaņā ar minētās regulas IV sadaļas 12. nodaļas noteikumiem lauksaimnieks varētu pretendēt uz tiešajiem maksājumiem, dzīvnieks ir jāidentificē un jāreģistrē saskaņā ar Regulu (EK) Nr. 1760/2000. Regulas (EK) Nr. 1760/2000 7. panta 1. punkta otrajā ievilkumā paredzēts, ka katrs dzīvnieku turētājs ziņo kompetentajai iestādei par jebkuru dzīvnieku pārvietošanu uz lauku saimniecību un no tās, kā arī par visiem dzīvnieku piedzimšanas un nāves gadījumiem lauku saimniecībā, paziņojot šo notikumu datumus dalībvalsts noteiktajā triju līdz septiņu dienu laikposmā no attiecīgā notikuma. Apstāklis, ka par dzīvnieka dzimšanas, nāves vai jebkādas pārvietošanas datumu kompetentai iestādei nav ziņots laikposmā, kas noteikts Regulā (EK) Nr. 1760/2000, nedrīkstētu automātiski izslēgt iespēju par šo dzīvnieku saņemt jebkādu maksājumu. Dzīvnieka turēšanas perioda sākums ir uzskatāms par piemērotu laiku, kad var pārbaudīt, vai attiecīgais dzīvnieks tiešām ir identificēts un reģistrēts, lai par to piešķirtu maksājumus saskaņā ar Regulas (EK) Nr. 1782/2003 IV sadaļas 12. nodaļu. Dalībvalstīm ļoti svarīgs ir jautājums par to, vai saskaņā ar Regulas (EK) Nr. 1782/2003 68. pantu maksājumi par liellopu un teļa gaļu joprojām ir pilnībā vai daļēji saistīti. Šīm dalībvalstīm nav skaidrs, uz kāda pamata tās var piešķirt avansa maksājumus, kuri tām jāveic no 2008. gada 16. oktobra. Šādos apstākļos ir jānovērš risks, ka lauksaimniekiem dažādās dalībvalstīs varētu piemērot atšķirīgu attieksmi vai ka lauksaimnieki varētu nesaņemt maksājumus. - Spēkā esošie noteikumi priekšlikuma jomā Padomes 2003. gada 29. septembra Regula (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulu (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001. Eiropas Parlamenta un Padomes 2000. gada 17. jūlija Regula (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97. - Atbilstība pārējiem ES politikas virzieniem un mērķiem Nepiemēro. 2. Apspriešanās ar ieinteresētajām personām un ietekmes novērtējums - Apspriešanās ar ieinteresētajām personām - Ekspertu atzinumu pieprasīšana un izmantošana Nebija nepieciešams apspriesties ar ieinteresētajām personām vai pieprasīt ārēju ekspertu atzinumus. - Ietekmes novērtējums Nepiemēro. 3. Priekšlikuma juridiskie aspekti - Ierosināto pasākumu kopsavilkums Priekšlikuma nolūks ir, veicot grozījumus Regulas (EK) Nr. 1782/2003 138. pantā, precizēt saistību jomu attiecībā uz dzīvnieku identificēšanu un reģistrēšanu, lai piešķirtu maksājumus par liellopu un teļa gaļu. Saskaņā ar ierosināto grozījumu jāuzskata, ka par dzīvnieku var saņemt maksājumu, ja vēlākais dzīvnieka turēšanas perioda sākumā ir izpildītas ziņošanas saistības, kas noteiktas Regulas (EK) Nr. 1760/2000 7. panta 1. punkta otrajā ievilkumā, neskarot identificēšanas un reģistrēšanas prasības. Turklāt, tā kā atsauces periods, kas noteikts attiecībā uz šo maksājumu pārvaldību, ir kalendārais gads, šim grozījumam jāstājas spēkā 2008. gada 1. janvārī, lai to varētu piemērot visiem attiecīgajiem maksājumiem visā 2008. kalendārajā gadā. - Juridiskais pamats Eiropas Kopienas dibināšanas līguma 37. panta 2. punkts. - Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu. - Juridisko instrumentu izvēle Ierosinātais juridiskais instruments: Padomes regula. Citi instrumenti nebūtu piemēroti šāda iemesla dēļ: regula jāgroza ar regulu. 4. Ietekme uz budžetu Šis pasākums Kopienai nerada papildu izdevumus. Attiecīgā pasākuma finansējums bija paredzēts finanšu pārskatā, kas pievienots Komisijas priekšlikumam par KLP reformu (COM(2003) 23, galīgā redakcija). 5. Papildu informācija - Vienkāršošana Nepiemēro. 2008/0088 (CNS) Priekšlikums PADOMES REGULA, ar kuru groza Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: 1. Padomes Regulas (EK) Nr. 1782/2003[3] 68. pantā paredzēts, ka, gadījumā, kad tiek veikti maksājumi par liellopu un teļa gaļu, dalībvalstis veic papildmaksājumus lauksaimniekiem saskaņā ar nosacījumiem, kas paredzēti minētās regulas IV sadaļas 12. nodaļā. 2. Regulas (EK) Nr. 1782/2003 138. pantā paredzēts, ka, lai varētu pretendēt uz tiešajiem maksājumiem saskaņā ar minētās regulas IV sadaļas 12. nodaļas noteikumiem, dzīvnieks ir jāidentificē un jāreģistrē saskaņā ar Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97[4]. 3. Regulas (EK) Nr. 1760/2000 7. panta 1. punkta otrajā ievilkumā paredzēts, ka katrs dzīvnieku turētājs ziņo kompetentajai iestādei par jebkuru dzīvnieku pārvietošanu uz lauku saimniecību un no tās, kā arī par visiem dzīvnieku piedzimšanas un nāves gadījumiem lauku saimniecībā, paziņojot šo notikumu datumus dalībvalsts noteiktajā triju līdz septiņu dienu laikposmā no attiecīgā notikuma. 4. Saistību joma, kas noteikta Regulas (EK) Nr. 1782/2003 138. pantā, tomēr vēl ir jāprecizē. Apstāklis, ka par dzīvnieka dzimšanas, nāves vai jebkādas pārvietošanas datumu kompetentai iestādei nav ziņots laikposmā, kas noteikts Regulā (EK) Nr. 1760/2000, nedrīkstētu automātiski izslēgt iespēju par šo dzīvnieku saņemt jebkādu maksājumu. Dzīvnieka turēšanas perioda sākums ir jāuzskata par piemērotu laiku, kad var pārbaudīt, vai attiecīgais dzīvnieks tiešām ir identificēts un reģistrēts, lai par to saņemtu maksājumus saskaņā ar Regulas (EK) Nr. 1782/2003 IV sadaļas 12. nodaļu. 5. Tāpēc attiecīgi ir jāgroza Regulas (EK) Nr. 1782/2003 138. pants. 6. Šis grozījums attiecas vienīgi uz to, lai noteiktu tiesības saņemt maksājumus. Šis grozījums neiespaido dzīvnieku izsekojamību, jo lauksaimniekiem arī turpmāk būs jāievēro visas identifikācijas un reģistrācijas prasības, kas noteiktas Regulā (EK) Nr. 1760/2000. 7. Prasības, kas noteiktas Regulas (EK) Nr. 1782/2003 138. pantā, jāpiemēro visiem maksājumiem saskaņā ar minētās regulas IV sadaļas 12. nodaļu. Tā kā atsauces periods, kas noteikts attiecībā uz šo maksājumu pārvaldību, ir kalendārais gads, šim grozījumam jāstājas spēkā 2008. gada 1. janvārī, lai to varētu piemērot visiem attiecīgajiem maksājumiem visā 2008. kalendārajā gadā, IR PIEŅĒMUSI ŠO REGULU. 1. pants Regulas (EK) Nr. 1782/2003 138. pantam pievieno šādu daļu: „Tomēr uzskatāms, ka par dzīvnieku var pretendēt uz maksājumu, ja informācija, kas noteikta Regulas (EK) Nr. 1760/2000 7. panta 1. punkta otrajā ievilkumā, kompetentajai iestādei ir iesniegta dzīvnieka turēšanas perioda sākumā.” 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . To piemēro no 2008. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV C …, ..., … lpp. [2] OV C …, ..., … lpp. [3] OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 146/2008 (OV L 46, 21.2.2008., 1. lpp.). [4] OV L 204, 11.8.2000., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).